**Ministru kabineta noteikumu projekta “Grozījumi Ministru kabineta 2013.gada 9.jūlija noteikumos Nr.378 “Noteikumi par Iedzīvotāju reģistrā iekļaujamo ziņu apjomu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2015.gada 17.decembra likums “Grozījumi Iedzīvotāju reģistra likumā”.Ministru kabineta 2014.gada 1.jūlija sēdes protokola Nr.36 57.§ 2.3.apakšpunkts (Uzdevums Nr.2014-UZD2152). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 17.decembra likumā “Grozījumi Iedzīvotāju reģistra likumā” (3.pants) paredzēts, ka ar 2017.gada 1.jūliju Iedzīvotāju reģistrā iekļaus ziņas par ārzemnieka identifikācijas kodu, kas ierakstīts viņa personu apliecinošā dokumentā, un Latvijas pilsonim, Latvijas nepilsonim, kā arī personu, kuras Latvijā saņēmušas uzturēšanās atļauju, reģistrācijas apliecību vai pastāvīgās uzturēšanās apliecību, ārvalstī piešķirto identifikācijas kodu, kas ierakstīts kompetentas iestādes izsniegtā dokumentā, kurš ļauj personai uzturēties ārvalstī. Šāds regulējums noteikts, lai nodrošinātu personas nekļūdīgu identifikāciju pārrobežu lietās (pārrobežu strīdu, sadarbības, sodu izpildes, spriedumu atzīšanas un izpildes), ievērojot ārzemnieku un Latvijas valstspiederīgo intensīvu migrāciju, tādējādi arī ļaujot precīzāk identificēt personu informācijas apmaiņā ar ārvalstu institūcijām. Ievērojot minēto nepieciešams grozīt Ministru kabineta 2013.gada 9.jūlija noteikumus Nr.378 “Noteikumi par Iedzīvotāju reģistrā iekļaujamo ziņu apjomu”, paredzot, ka Iedzīvotāju reģistrā tiks uzkrātas ziņas par citas valsts piešķirto identifikācijas kodu gan valsti (lai nepieciešamības gadījumā zinātu, ar kuru valsti veicama informācijas apmaiņa), gan identifikācijas numuru.  Saskaņā ar likumprojektam “Grozījumi Dzīvesvietas deklarēšanas likumā” (Reģ.Nr.517/Lp12) pievienoto Ministru kabineta 2016.gada 1.marta sēdes Nr.10 protokollēmuma 19.§ 5.1.apakšpunktu jautājumu par Iekšlietu ministrijai (Pilsonības un migrācijas lietu pārvaldei) papildu nepieciešamo finansējumu saistībā ar e-pakalpojumu “Dzīvesvietas deklarācijas iesniegšana” un nepieciešamību palielināt Iedzīvotāju reģistrā uzkrāto ziņu apjomu (norādot tiesisko pamatu dzīvesvietas deklarēšanai) jāizskata likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām.  Ievērojot minēto, ir nepieciešams papildināt Ministru kabineta 2013.gada 9.jūlija noteikumus Nr.378 “Noteikumi par Iedzīvotāju reģistrā iekļaujamo ziņu apjomu” ar papildu iekļaujamām ziņām, nosakot, ka ziņas par personas tiesisko pamatu dzīvot deklarētā dzīvesvietā tiks iekļautas Iedzīvotāju reģistrā sākot ar 2019.gada 1.janvāri.  Ņemot vērā nepieciešamību iekļaut Iedzīvotāju reģistrā ziņas par personas tiesisko pamatu dzīvot deklarējamā dzīvesvietā, tiek precizēts iekļaujamo ziņu par deklarētās, reģistrētās vai norādītās dzīvesvietas adresi apjoms (Ministru kabineta 2013.gada 9.jūlija noteikumu Nr.378 “Noteikumi par Iedzīvotāju reģistrā iekļaujamo ziņu apjomu” 2.12.apakšpunkts), paredzot iekļaut:  - datumu, kad ziņas reģistrētas. Tā kā atsevišķu pakalpojumu pieejamība personai ir saistīta ar laika posmu, no kura tā ir deklarēta kādā pašvaldībā (piemēram, bērna piedzimšanas pabalsta saņemšana, nekustamā īpašuma nodokļa atlaides piemērošana), ir būtiski šādas ziņas uzkrāt Iedzīvotāju reģistrā;  - adreses veidu, tas ir, deklarētā, reģistrētā vai norādītā;  - adresi Latvijā saskaņā ar Valsts adrešu reģistru nodrošinot, ka personas norādītā adrese, kurā tā ir sasniedzama tiesiskajās attiecībās ar valsti un pašvaldību, eksistē;  - tiesisko pamatu dzīvot deklarējamā dzīvesvietā. Šādu ziņu norādīšana pēc būtības ir neatņemama deklarētās dzīvesvietas adreses komponente, jo personai nav tiesību deklarēties un norādīt deklarēto dzīvesvietas adresi, ja tai nav tiesiska pamata dzīvot šajā adresē. Atbilstoši Dzīvesvietas deklarēšanas likuma 3.panta pirmajai daļai dzīvesvieta ir jebkura personas brīvi izraudzīta ar nekustamo īpašumu saistīta vieta (ar adresi), kurā persona labprātīgi apmetusies ar tieši vai klusējot izteiktu nodomu tur dzīvot, kurā dzīvot tai ir tiesisks pamats;  - laikposmu, kurā persona sasniedzama papildu adresē (adresēs). Atbilstoši Dzīvesvietas deklarēšanas likuma 8.panta ceturtajai daļai, deklarējot dzīvesvietu persona var norādīt papildu adresi (adreses), minot laikposmu, kurā tā tajā (tajās) ir sasniedzama. Līdz ar to šādu ziņu iekļaušana saistīta ar papildu adreses (adrešu) norādīšanu un ir obligāti iekļaujamas Iedzīvotāju reģistrā;  - ārvalsts adresi un valsti atbilstoši Starptautiskās civilās aviācijas organizācijas (ICAO) klasifikatoram.  Ministru kabineta noteikumu projekts “Grozījumi Ministru kabineta 2013.gada 9.jūlija noteikumos Nr.378 “Noteikumi par Iedzīvotāju reģistrā iekļaujamo ziņu apjomu”” paredz, ka Iedzīvotāju reģistrā ar 2017.gada 1.jūliju (noteikumu spēkā stāšanās datums) tiks iekļautas ziņas par citas valsts piešķirto identifikācijas kodu un ar 2019.gada 1.janvāri – ziņas par personas tiesisko pamatu dzīvot deklarētā dzīvesvietā. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta regulējums par tiesiskā pamata dzīvot deklarētajā dzīvesvietā un ziņu par ārvalstī piešķirto identifikācijas kodu iekļaušanu Iedzīvotāju reģistrā var skart gandrīz visas personas, par kurām iekļautas ziņas Iedzīvotāju reģistrā. Mērķgrupas aptuvenais skaitliskais lielums ir 2 289 080.  Pilsonības un migrācijas lietu pārvalde. |
| 2. | Tiesiskā regulējuma ietekme uz tautsaimniecību un administratīvo slogu | Ziņas par ārzemnieka identifikācijas kodu, kas ierakstīts tā personu apliecinošā dokumentā, un Latvijas pilsonim, Latvijas nepilsonim ārvalstī piešķirto identifikācijas kodu, kas ierakstīts kompetentas iestādes izsniegtā dokumentā, kurš ļauj personai uzturēties ārvalstī, Iedzīvotāju reģistrā tiks iekļautas vienlaicīgi ar citu pakalpojumu veikšanu (piemēram, uzturēšanās atļauju un apliecību izsniegšana, tiesiskā statusa noteikšana), tāpat ziņas par personas tiesisko pamatu dzīvot deklarētā dzīvesvietā Iedzīvotāju reģistrā tiks iekļautas līdz ar dzīvesvietas deklarēšanu, tādēļ sabiedrībai un Pilsonības un migrācijas lietu pārvaldei neradīsies papildu administratīvais slogs šī projekta ietvaros. |
| 3. | Administratīvo izmaksu monetārs novērtējums | Administratīvās izmaksas saistībā ar ziņu (par tiesiskā pamata dzīvot deklarētajā dzīvesvietā un par ārvalstī piešķirto identifikācijas kodu) pieņemšanu, apstrādi, uzglabāšanu rodas projektu “Grozījumi Ministru kabineta 2009.gada 10.marta noteikumos Nr.225 “Noteikumi par Iedzīvotāju reģistra pirmuzskaites veidlapas paraugu un tās aizpildīšanas kārtību”” (VSS-156) un “Grozījumi Ministru kabineta 2011.gada 15.februāra noteikumos Nr.131 “Iedzīvotāju reģistrā iekļauto ziņu aktualizēšanas kārtība”” (VSS-177) ietvaros un ir aprēķinātas attiecīgo projektu sākotnējās ietekmes novērtējumu precizētajos ziņojumos (anotācijās).Ievērojot minēto un to, ka Ministru kabineta 2013.gada 9.jūlija noteikumi Nr.378 “Noteikumi par Iedzīvotāju reģistrā iekļaujamo ziņu apjomu” nosaka tikai iekļaujamo ziņu uzskaitījumu/ sarakstu, minēto noteikumu izpilde nerada administratīvās izmaksas. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 36 203 | 0 |
| 2.1. valsts pamatbudžets | 0 | 0 | 0 | 36 203 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -36 203 | 0 |
| 3.1. valsts pamatbudžets | 0 | 0 | 0 | -36 203 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | | | |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X |  | | | |
| 5.1. valsts pamatbudžets | 0 | 0 | -36 203 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izskatot Ministru kabinetā likumprojektu “Grozījumi Dzīvesvietas deklarēšanas likumā”, tam pievienotā protokola (Ministru kabineta 01.03.2016. prot.Nr.10 19.§) 5.punktā tika noteikts, ka jautājums par Iekšlietu ministrijai papildu nepieciešamo finansējumu ir izskatāms Ministru kabinetā likumprojekta “Par valsts budžetu 2018.gadam” un likumprojekta “Par vidēja termiņa budžeta ietvaru 2018., 2019. un 2020.gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām.  Atbilstoši likumprojekta “Grozījumi Dzīvesvietas deklarēšanas likumā” (Reģ.Nr.517/Lp12) anotācijā sniegtajiem aprēķiniem, projekta realizācijai nepieciešams finansējums 2018.gadā:  **Izmaiņu veikšanai Iedzīvotāju reģistra informācijas sistēmā** saistībā ar e-pakalpojumu “Dzīvesvietas deklarācijas iesniegšana” un nepieciešamību palielināt Iedzīvotāju reģistrā uzkrāto ziņu apjomu (norādot tiesisko pamatu dzīvesvietas deklarēšanai) **36 203**  ***euro***  **Iekšlietu ministrijai** (Pilsonības un migrācijas lietu pārvaldei, budžeta apakšprogramma 11.01.00 “Pilsonības un migrācijas lietu pārvalde”):  88 darba dienas x 340 *euro* x 1,21 (PVN) = 36 203 *euro* (EKK 5121 “Datorprogrammas”). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes, Valsts kancelejas mājaslapās. |
| 2. | Sabiedrības līdzdalība projekta izstrādē | Projekts 2016.gada 10.februārī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav |

Anotācijas IV, V sadaļa - Projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

25.05.2016. 10:53

1 485

Stone, 67219425

[kristine.stone@pmlp.gov.lv](mailto:kristine.stone@pmlp.gov.lv)

Brīvniece, 67219453

[ramona.brivniece@pmlp.gov.lv](mailto:ramona.brivniece@pmlp.gov.lv)